BWG ดีต่อเนื่อง Q3/58 กำไรโตกว่า 150%
BWG เผยกำไร Q3/58 โตกว่า 150% หลังมีรายได้จากการให้บริการกำจัดกากอุตสาหกรรมเพิ่มขึ้น
13 พ.ย. 2558

บริษัท เบตเตอร์ เวิลด์ กรีน จำกัด (มหาชน) หรือ BWG รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 97.08 ล้านบาท หรือมีกำไรสุทธิ 0.03 บาทต่อหุ้น เพิ่มขึ้น 153.55% จากช่วงเดียวกันของปีก่อนที่มีกำไรสุทธิ 38.29 ล้านบาท หรือมีกำไรสุทธิ 0.012 บาทต่อหุ้น
ขณะที่ช่วง 9 เดือน มีกำไรสุทธิ 234.94 ล้านบาท หรือมีกำไรสุทธิ 0.073 บาทต่อหุ้น เพิ่มขึ้น 78.04% จากช่วงเดียวกันของปีก่อนที่มีกำไรสุทธิ 131.96 ล้านบาท หรือมีกำไรสุทธิ 0.044 บาทต่อหุ้น
 
โดยกำไรที่เพิ่มขึ้นในไตรมาสดังกล่าวเนื่องจากบริษัทมีรายได้จากการให้บริการกำจัดกากอุตสาหกรรมเพิ่มขึ้น นอกจากนี้ยังมีรายได้อื่นๆ จากการรับจ้างให้บริการอื่น รายได้ค่าขนส่ง หนี้สูญรับคืนดอกเบี้ยรับ การโอนกลับสำรองค่าเผื่อความเสียหายจากคดีฟ้องร้องเนื่องจากบริษัทฯชนะคดีในศาลฎีกา ผลต่างระหว่างมูลค่าความเสียหายจากเหตุเพลิงไหม้บางส่วนกับค่าสินไหมทดแทนที่บริษัทได้รับจากบริษัทประกันภัยการจำหน่ายเชื้อเพลิงทดแทนจากวัสดุไม่ใช้แล้ว